На основу члана 15. став 4. Закона о робним резервама („Службени гласник РС”, бр. 104/13, 145/14 - др.закон и 95/18-др.закон) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНAMA И ДОПУНАМА УРЕДБЕ О МЕТОДОЛОГИЈИ ПРИКУПЉАЊА И ОБРАДЕ ПОДАТАКА И ОБРАЧУНУ ПРОСЕЧНОГ ДНЕВНОГ НЕТО УВОЗА, ПРОСЕЧНЕ ДНЕВНЕ ПОТРОШЊЕ И КОЛИЧИНА ОБАВЕЗНИХ РЕЗЕРВИ НАФТЕ И ДЕРИВАТА НАФТЕ

Члан 1.

У Уредби о методологији прикупљања и обраде података и обрачуну просечног дневног нето увоза, просечне дневне потрошње и количина обавезних резерви нафте и деривата нафте („Службени гласник РС”, број 108/14), у члану 2. став 2. после речи: „биогоривима” додаје се запета, а речи: „и компримованим природним гасом” замењују се речима: „биотечностима, компримованим природним гасом, утечњеним природним гасом и водоником,”.

Члан 2.

У члану 4. став 1. после речи: „биогоривима” додаје се запета, а речи: „и компримованим природним гасом” замењују се речима: „биотечностима, компримованим природним гасом, утечњеним природним гасом и водоником, ”.

Члан 3.

У члану 10. став 2. после речи: „производње примарног бензина” додају се речи: „или умањена за просечну производњу примарног бензина или умањена за нето потрошњу примарног бензина)”.

Став 3. брише се.

Досадашњи став 4. постаје став 3.

Члан 4.

У члану 12. став 2. брише се.

Досадашњи ст. 3. и 4. постају ст. 2. и 3.

У досадашњем ставу 4. који постаје став 3. речи: „31. марта” замењују се речима: „30. јуна”.

Члан 5.

Прилог 1. који је одштампан уз Уредбу о методологији прикупљања и обраде података и обрачуну просечног дневног нето увоза, просечне дневне потрошње и количина обавезних резерви нафте и деривата нафте („Службени гласник РС”, број 108/14) и чини њен саставни део, замењује се Прилогом 1. који је одштампан уз ову уредбу и чини њен саставни део.

Члан 6.

Обрасци 1-1: Снабдевање сировом нафтом, течностима природног гаса, рафинеријским сировинама, адитивима и осталим угљоводоницима, 1-2: Снабдевање готовом производима, 1-3: Обрачун обавезе чувања обавезних резерви нафте и деривата нафте на основу нето увоза, 1-4: Обрачун обавезе чувања обавезних резерви нафте и деривата нафте на основу домаће потрошње и 1-5: Обрачун количине обавезних резерви нафте и деривата нафте, који су одштампани уз Уредбу о методологији прикупљања и обраде података и обрачуну просечног дневног нето увоза, просечне дневне потрошње и количина обавезних резерви нафте и деривата нафте („Службени гласник РС”, број 108/14) и чине њен саставни део, замењују се обрасцима 1-1: Снабдевање сировом нафтом, кондензатом природног гаса, рафинеријским сировинама, адитивима и осталим уљоводоницима, 1-2: Снабдевање готовим производима, 1-3: Обрачун обавезе чувања обавезних резерви нафте и деривата нафте на основу нето увоза, 1-4: Обрачун обавезе чувања обавезних резерви нафте и деривата нафте на основу домаће потрошње и 1-5: Обрачун количин обавезних резерви нафте и деривата нафте који су одштампани уз ову уредбу и чине њен саставни део.

Члан 7.

Обрасци из члана 6. ове уредбе достављају се у писаној форми и уписом података у базу енергетских података Министарства рударства и енергетике - Управе за резерве енергената, најкасније у року од 30 дана од дана објаве о коначној изради софтверског решења који подржава упис података у базу енергетских података Министарства рударства и енергетике - Управе за резерве енергената, на електронској страници Министарства рударства и енергетике - Управе за резерве енергената.

Члан 8.

Ова уредба ступа на снагу осмог дана од дана објављивања у ,,Службеном гласнику Републике Србије”.

05 Број:110-12140/2025

У Београду, 6. новембра 2025. године

ВЛАДА

ПРВИ ПОТПРЕДСЕДНИК ВЛАДЕ

Синиша Мали, с.р.